Devedesetih godina izdaje djela u kojima se kritički bavi ideologijama 20. vijeka u trotomnom opusu „Filozofija ideologije“,čiji prvi tom nosi podnaslov „Ideologija i trezvena zbilja“, drugi „Panorama destruktivnih ideologija 20. stoljeća“, a treći tom „Izazovi novog milenija“ u izdanju kuće „El-kalem“. Za vrijeme rata u Bosni i Hercegovini biva protjeran od strane srpskih snaga iz svog stana u sarajevskom naselju Grbavica, te otuđen od svojih stvari i knjiga. Početkom 2000-ih izdaje knjigu „Hadži Murad i Sandžak“ u kojima se bavi istorijom Sandžaka.